**ZAPISNIK**

s 6. Sjednice Predsjedništva Vatrogasne zajednice grada Samobora održane 19. prosinca 2018. godine u prostorijama Vatrogasne zajednice grada Samobora, Savke Dabčević Kučar 6.

Početak sjednice u 19:05 sati.

Sjednica je sazvana pismenim putem s priloženim Dnevnim redom.

Prisutni članovi Predsjedništva: Željko Koščica, Mladen Žitković, Marijan Telišman, Damir Domin, Dubravko Matijaščić, Krunoslav Makarun i Zdenko Jednar

Prisutni članovi nadzornog odbora: Dražen Stunja i Stjepan Celizić

Ostali prisutni: Renato Hribar

Opravdani članovi: Tomislav Jurec i Tomislav Slamar.

Predsjednik Željko Koščica otvorio je sjednicu, pozdravio prisutne članove Predsjedništva i Nadzornog odbora.

Predsjednik Željko Koščica predložio je slijedeći;

**DNEVNI RED**

1. Usvajanje zapisnika s 5. sjednice Predsjedništva
2. Druga godišnja Skupština Vatrogasne zajednice grada Samobora

* Prijedlog Plana rada za 2019. godinu
* Prijedlog Financijskog plana za 2019. godinu
* Plan razvoja

1. Prijedlog Pravilnika o financijskim sredstvima Vatrogasne zajednice grada Samobora
2. Terminski plan održavanja Skupština DVD-a, prijedlog
3. Inventurna komisija, prijedlog
4. DVD Novo Selo, informacija
5. Zamolbe
6. Razno

Željko Koščica dao je na glasovanje priloženi dnevni red.

**Jednoglasno je usvojen Dnevni red.**

**AD 1.) Usvajanje zapisnika s 5. Sjednice Predsjedništva Vatrogasne zajednice grada Samobora.**

Željko Koščica, ima netko izmjena i dopuna zapisnika.

Izmjena i dopuna zapisnika nije bilo.

**Jednoglasno je usvojen zapisnik s 5. sjednice predsjedništva Vatrogasne zajednice grada Samobora.**

**AD 2.) Druga godišnja Skupština Vatrogasne zajednice grada Samobora**

Željko Koščica, za domaćina druge godišnje Skupštine jedina se prijavila DVD Bobovica. Druga godišnja Skupština održala bi se 27. prosinca 2018. godine s početkom u18:00 sati.

Željko Koščica, što se tiče financijskog plana nažalost ono što je zamjenik gradonačelnika govorio na proslavi DVD-a Klokočevac vezano uz kredit za nabavu vatrogasnih vozila nažalost moram Vas informirati da za sada neće biti realiziran.

Plan rada, financijski plan i plan razvoja primili ste u materijalima, otvaram raspravu.

Rasprave nije bilo.

Željko Koščica, dajem ovakve prijedloge na glasovanje.

**Jednoglasno, je usvojen prijedlog Financijskog plan za 2019. godinu, prijedlog Plan rada za 2019. godinu i Plan razvoja.**

**AD 3.) Prijedlog Pravilnika o financijskim sredstvima Vatrogasne zajednice grada Samobora**

Željko Koščica, imali smo prijedlog i na prijašnjem Predsjedništvu, sada je pravilnik dorađen. S prijedlogom moramo krenuti, biti će promjena. Idemo s takvim pravilnikom na drugu godišnju Skupštinu VZG-a.

Rasprave nije bilo.

**Jednoglasno je usvojen prijedlog Pravilnika o financijskim sredstvima Vatrogasne zajednice grada Samobora.**

**AD 4.) Terminski plan održavanja Skupština DVD-a, prijedlog**

Željko Koščica, prijedlog terminski plan Skupština ste primili ima li kakvih promjena.

Marijan Telišman, obzirom da druge godine imamo obljetnicu, nećemo imati godišnju Skupštinu. Obljetnicu ćemo imati 15. lipnja 2019. godine.

Dražen Stunja, DVD Petkov Breg imao bi Skupštinu 30. ožujka 2019. godine s početkom u 20:00 sati i DVD Pavučnjak bi imao Skupštinu 16.veljače u 18:00 sati.

*Na Sjednicu je stigao zapovjednik zajednice te je sada prisutno 7od 9 članova Predsjedništva*

Željko Koščica, prijedlog terminskog plana ide i na drugu godišnju Skupštinu.

**AD 5.) Inventurna komisija, prijedlog**

Željko Koščica, prijedlog inventurne komisije je: Renato Hribar, Zdenko Jednar i Dubravko Matijaščić.

Rasprave nije bilo.

**Jednoglasno je usvojen prijedlog za inventurnu komisiju.**

**AD 6.) DVD Novo Selo, informacija**

Željko Koščica, kao što znate ponovno je pokrenuto DVD Novo Selo Žumberačko. Za sada broji oko 20 članova te sada u zajednici imamo 20 Dobrovoljnih vatrogasnih društva.

**AD 7.) Zamolbe**

Željko Koščica, pristigla nam je jedna zamolba od DVD-a Galgovo za nabavu dvije brentače za mladež. Financijska sredstva iznose 4.399,80 kn. Predlažem da se odobri nabava brentača za mladež.

Rasprave nije bilo.

**Jednoglasno je usvojen prijedlog za isplatom financijskih sredstva u visini od 4.399,80 kn za kupnju brentača za mladež.**

**AD 8.) Razno**

Željko Koščica, ima li netko reći nešto pod razno.

*Rasprave nije bilo.*

Željko Koščica, hvala Vam na suradnji te bi zaključio Sjednicu.

Sjednica završila u 19:35 sati.

**ZAPISNIČAR PREDSJEDNIK**

Renato Hribar ,v.r. Željko Koščica, v.r.

***Sjednica snimljena pod brojem: 180701\_001***